**PROGRAM ODPRAVE POSLEDIC NEPOSREDNE ŠKODE NA STVAREH ZARADI POLETNIH NEURIJ S POPLAVAMI V LETU 2019**

Vsebina programa odprave posledic nesreče:

**1. Uvod**

**2. Opis dosedanjih aktivnosti**

2.1. Ocena škode

**3. Program odprave posledic**

3.1. Vrsta in predvideno število stvari, ki jih je treba obnoviti, ter vrsta in predvideno število objektov, ki jih je treba zgraditi zaradi posledic naravne nesreče ali njene ponovitve

3.2. Informacijska in strokovno tehnična podpora izvedbi ukrepov v pristojnosti Ministrstva za okolje in prostor

3.3. Ocena višine sredstev po posameznih ukrepih odprave posledic naravne nesreče na stvareh z opredelitvijo dinamike zagotavljanja sredstev

3.4. Nosilci posameznih nalog

Priloge:

– Priloga 1: Seznam objektov v lasti občine ali osebe javnega prava in objektov gospodarske javne infrastrukture lokalnega pomena, ki so predmet programa

– Priloga 2: Seznam stavb, namenjenih bivanju, ki so predmet programa

– Priloga 3: Pregled objektov vodne infrastrukture, ki so predmet programa

– Priloga 4: Naravovarstvene smernice za sanacijski program odprave posledic poletnih neurij s poplavami v letu 2019

– Priloga 5: Obrazci za pripravo vloge upravičencem – fizičnim osebam

1. **Uvod**

Na podlagi Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF in 17/14; v nadaljnjem besedilu: zakon), skladno s sprejetim sklepom Vlade Republike Slovenije, ki se nanašajo na oceno neposredne škode na stvareh zaradi neurij s poplavami v juniju, juliju in avgustu 2019, je Ministrstvo za okolje in prostor pripravilo Program odprave posledic neposredne škode na stvareh zaradi poletnih neurij s poplavami v letu 2019. Predlog Programa odprave posledic neposredne škode na stvareh zaradi poletnih neurij s poplavami v letu 2019 je skladno z določili zakona obravnavala in potrdila Komisija za odpravo posledic naravnih nesreč na stvareh.

Kot to določata peti odstavek 14. člena in 30. člen zakona, je program pripravljen v okviru pristojnosti Ministrstva za okolje in prostor za izvajanje programa odprave posledic nesreče, in sicer za:

– obnovo stvari, za katere sredstva za vzdrževanje zagotavlja samo ali organ v njegovi sestavi,

– izgradnjo geotehničnih objektov,

– obnovo stvari, za katere so upravičene do sredstev za odpravo posledic nesreč po tem zakonu občine,

– obnovo stvari, za katere je upravičena do sredstev za odpravo posledic nesreč po tem zakonu oseba javnega prava, katere ustanovitelj ali soustanovitelj je država ali občina,

– obnovo stvari, za katere so upravičene do sredstev za odpravo posledic nesreč po tem zakonu osebe zasebnega prava,

– obnovo posebnih objektov - kulturnih spomenikov.

Glede na zakonske pojme gre za naravno nesrečo, ki jo zakon opredeljuje kot poplavo.

1. **Opis dosedanjih aktivnosti**
	1. ***Ocena škode***

V poletnem obdobju leta 2019 so v Republiko Slovenijo prizadele štiri naravne nesreče, ki so bile zajete v oceno škode in jih je obravnavala Vlada Republike Slovenije.

**Močno neurje s poplavami in točo 22. in 23. junija 2019**

S sklepom št. 84400-7/2019/5 z dne 7. 11. 2019 se je Vlada Republike Slovenije seznanila s končno oceno neposredne škode na stvareh zaradi posledic močnega neurja s poplavami in točo 22. in 23. junija 2019 na območju Gorenjske, Koroške, Podravske, Pomurske, Vzhodnoštajerske in Zahodnoštajerske regije, ki v 43 občinah skupno znaša 13.327.660,85 evra in jo je 13. septembra 2019 verificirala Državna komisija za ocenjevanje škode po naravnih in drugih nesrečah (v nadaljnjem besedilu: Državna komisija). Od skupnega zneska neposredne škode znaša škoda na kmetijskih zemljiščih 112.181,98 evra, na enem uničenem objektu 2.369,05 evra, delna škoda na stavbah 155.377,29 evra, škoda na gradbeno-inženirskih objektih 2.243.817,00 evra, škoda na vodotokih 10.084.749,38 evra, škoda na gozdnih cestah 486.082,19 evra, škoda v gospodarstvu 20.190,75 evra in škoda na državnih cestah 222.893,21 evra. Škoda na kulturni dediščini je vključena v delni škodi na stavbah.

**Neurja s poplavami, močnim vetrom in točami med 2. in 4. julijem 2019**

S sklepom št. 84400-8/2019/3 z dne 5. 12. 2019 se je Vlada Republike Slovenije seznanila s končno oceno neposredne škode na stvareh zaradi posledic neurij s poplavami, močnim vetrom in točami med 2. in 4. julijem 2019 na območju Gorenjske, Koroške, Ljubljanske, Pomurske, Vzhodnoštajerske, Zahodnoštajerske in Zasavske regije, ki v 46 občinah skupno znaša 12.474.225,42 evra in jo je 3. oktobra 2019 verificirala Državna komisija. Od skupnega zneska neposredne škode znaša škoda na kmetijskih zemljiščih 17.167,39 evra, delna škoda na stavbah 5.488,08 evra, škoda na gradbeno-inženirskih objektih 351.597,85 evra, škoda na gozdnih cestah 397.577,17 evra, škoda na vodotokih 11.508.840,93 evra in škoda v gospodarstvu 193.554,00 evra. Škoda na kulturni dediščini je vključena v delni oceni škode na stavbah.

**Neurja s poplavami, močnim vetrom in točami 7. in 8. julija 2019**

S sklepom št. 84400-9/2019/4 z dne 9. 1. 2020 se je Vlada Republike Slovenije seznanila s končno oceno neposredne škode na stvareh zaradi posledic neurij s poplavami, močnim vetrom in točami 7. in 8. julija 2019 na območju Gorenjske, Koroške, Ljubljanske, Podravske, Pomurske, Vzhodnoštajerske, Zahodnoštajerske in Zasavske regije, ki v 63 občinah skupno znaša 19.777.472,25 evra in jo je 30. oktobra 2019 verificirala Državna komisija. Od skupnega zneska neposredne škode znaša škoda na kmetijskih zemljiščih 830.711,92 evra, na dveh uničenih objektih 76.828,06 evra, delna škoda na stavbah 3.467.893,05 evra, škoda na gradbeno-inženirskih objektih 2.348.725,35 evra, škoda na vodotokih 12.096.254,35 evra, škoda na gozdnih cestah 368.109,20 evra in škoda na državnih cestah 588.950,32 evra.

**Neurja s poplavami, močnim vetrom in točami med 24. in 26. avgustom 2019**

S sklepom št. 84400-10/2019/3 z dne 9. 1. 2020 se je Vlada Republike Slovenije seznanila s končno oceno neposredne škode na stvareh zaradi posledic neurij s poplavami, močnim vetrom in točo med 24. in 26. avgustom 2019 na območju Gorenjske, Koroške, Posavske, Vzhodnoštajerske, Zahodnoštajerske in Zasavske regije, ki v 15 občinah skupno znaša 5.499.538,21 evra in jo je 22. novembra 2019 verificirala Državna komisija. Od skupnega zneska neposredne škode znaša škoda na kmetijskih zemljiščih 42.428,68 evra, škoda uničenega objekta 2.584,97 evra, delna škoda na stavbah 164.507,11 evra, škoda na gradbeno-inženirskih objektih 461.732,90 evra, škoda na gozdnih cestah 266.813,96 evra, škoda na vodotokih 4.312.980,30 evra in škoda na državnih cestah 248.490,29 evra.

Vlada Republike Slovenije je v vseh 4 naravnih nesrečah ugotovila, da končna ocena neposredne škode presega 0,3 promile načrtovanih prihodkov državnega proračuna za leto 2019 (3.106.116 evrov) in je tako dosežen limit za pomoč v skladu z zakonom ter z navedeni sklepi naložila pristojnim ministrstvom, da na podlagi ocene škode pripravijo predlog programa odprave posledic neposredne škode v skladu z zakonom.

Vlada Republike Slovenije je pooblastila Državno komisijo, da izjemoma lahko potrdi ponovno oceno škode pri posameznem oškodovancu v roku šestih mesecev po potrditvi te ocene, če so ugotovljena nova dejstva, zaradi katerih je bila ocena neposredne škode bistveno višja ali nižja, pa je oškodovanec predhodno storil vse, da bi bila škoda ocenjena v skladu s predpisi oziroma predpisano metodologijo.
Potrjeno ponovno oceno škode Državna komisija pošlje Ministrstvu za okolje in prostor. O ponovni oceni škode mora Ministrstvo za okolje in prostor seznaniti Vlado Republike Slovenije ob predložitvi programa za odpravo posledic nesreče.

**3. Program odprave posledic**

S programom odprave posledic so, skladno s prvim, drugim in četrtim odstavkom 13. člena zakona, določeni:

– vrsta in predvideno število stvari, ki jih je treba obnoviti,

– vrsta in predvideno število objektov, ki jih je treba zgraditi zaradi posledic naravne nesreče ali njene ponovitve,

– ocenjena višina sredstev po posameznih ukrepih odprave posledic naravne nesreče na stvareh,

– ocena predvidene porabe sredstev v posameznih proračunskih letih,

– nosilci posameznih nalog,

– obvezno vsebino letnih programov ter roki predložitve letnih programov v sprejem vladi RS

Izračun ocenjene višine sredstev je pripravljen na podlagi določb zakona ter Uredbe o načinu izračuna višine sredstev za odpravo posledic naravnih nesreč na objektih in stanovanjih ter višine hipotekarnih sredstev za obnovo stanovanj (Uradni list RS, št. 36/05 in 95/10), upoštevajoč ocenjeno višino škode za objekte, kjer predstavlja škoda nezanemarljiv znesek.

Skladno z določilom 3. točke prvega odstavka 4. člena zakona Program vključuje obnovo objektov v državni lasti, lasti oseb javnega prava oziroma občinskih infrastrukturnih in drugih javnih objektov, obnovo stanovanjskih objektov, objektov za izvedbo dejavnosti v lasti oseb zasebnega prava ter obnovo posebnih objektov. Skladno z določilom petega odstavka 17. člena zakona, vsebuje program tudi ocenjena sredstva za izvedbo geotehničnih ukrepov zaradi varstva stvari, ki so v lasti občine ali lasti osebe javnega prava ali osebe zasebnega prava.

* 1. ***Vrsta in predvideno število stvari, ki jih je treba obnoviti, ter vrsta in predvideno število objektov, ki jih je treba zgraditi zaradi posledic naravne nesreče ali njene ponovitve***

**3.1.1 Objekti v lasti oseb javnega prava oziroma občinski infrastrukturi in javni objekti**

Med poškodovane objekte so vključene stvari, ki še niso bile predmet sanacije, so v lasti občine in jih uporablja oseba javnega prava, katere ustanovitelj ali soustanovitelj je občina, ter stvari, ki je v lasti osebe javnega prava, katere ustanovitelj ali soustanovitelj je občina, za stvar pa se investicijska, investicijsko-vzdrževalna ali vzdrževalna dela zagotavljajo v občinskem proračunu, ter javna infrastruktura lokalnega pomena.

Skladno z drugim odstavkom 22. člena zakona bodo občinam dodeljena sredstva državnega proračuna, ki so za obnovo predvidena v programu, zmanjšana za sredstva, ki jih je občina sama namenila za obnovo skladno z določbami 17. člena.

Program obravnava obnovo poškodovanih objektov, kjer ocena škode znaša več kot znašajo stroški, ki so povezani z izvedbo vseh postopkov, ki so potrebni za dodelitev sredstev in ne predstavljajo večjih investicijskih stroškov, med katere sicer sodi obnova objektov. Glede na navedeno so v programu obravnavani objekti lokalne infrastrukture, kjer ocena škode oz. obnova znaša več kot 2.500 evrov.

Iz zbirnega pregleda v preglednici 1, ki ga podajamo v nadaljevanju, je razvidno: pregled predvidene višine sredstev za izvedbo programa, ki zajema pregled porabe 1,5 % sredstev proračunov občin.

Skladno s sedmim odstavkom 17. člena zakona se v primerih, ko je občina v letu nastanka naravne nesreče porabila za odpravo posledic nesreče na svojih stvareh svojih proračunskih sredstev več, kakor je njena proračunska rezerva v tem letu, razlika med porabljenimi proračunskimi sredstvi občine in njeno proračunsko rezervo v višini 1,5 % prihodkov proračuna v letu naravne nesreče upošteva pri njenih obveznostih financiranja odprave posledic nesreče za leto, v katerem se izvajajo ukrepi odprave posledic naravne nesreče na njenih stvareh. Če pa višina teh proračunskih sredstev občine presega obveznosti občine po zakonu, se ji presežena sredstva vrne v njen proračun.

Na podlagi prejete dokumentacije od občin, izpolnjujejo pogoj tako imenovanih presežnih sredstev iz prejšnjega odstavka občine Laško, Mozirje, Mislinja, Prevalje, Rogatec in Muta.

Upoštevajoč obseg zagotovljenih sredstev, ki ne zadošča za odpravo vse nastale škode, je potrebno pred dodelitvijo sredstev državnega proračuna pridobiti za posamezen primer tehnično dokumentacijo in opraviti pregled ustreznosti izdelane tehnične dokumentacije.

Preglednica 1.1: Pregled predvidenih stroškov obnove za obnovo občinskih infrastrukturnih in drugih objektov ter za izvedbo geotehničnih ukrepov za zavarovanje stvari po **močnem** **neurju s poplavami in točo 22. in 23. junija 2019**

|  |  |  |  |  |  |
| --- | --- | --- | --- | --- | --- |
| ZŠ | Občina | Ocena škode (obr. 5, plazovi) | 1,5% rezerva občin \* | Ocenjena presežna sredstva | Ocenjena sredstva potrebna za obnovo \*\* |
| 1 | Bistrica ob Sotli | 137.731 | 20.303 |  | 118.427 |
| 2 | Dobrna | 131.380 | 24.217 |  | 237.254 |
| 3 | Gornji Grad | 106.010 | 31.464 |  | 68.563 |
| 4 | Kozje | 19.503 | 42.367 |  | 419.948 |
| 5 | Laško | 302.184 | 143.528 | 106.352,06 | 153.553 |
| 6 | Ljubno | 50.936 | 35.071 |  | 37.414 |
| 7 | Mislinja | 231.794 | 49.619 |  | 420.391 |
| 8 | Mozirje | 156.244 | 42.170 | 44.326,44 | 138.919 |
| 9 | Nazarje | 56.050 | 27.795 |  | 179.461 |
| 10 | Podčetrtek | 37.840 | 43.522 |  | 219.300 |
| 11 | Preddvor | 230.185 | 38.403 |  | 137.669 |
| 12 | Prevalje | 125.919 | 62.891 |  | 1.841.119 |
| 13 | Radeče | 28.601 | 42.298 |  | 889.000 |
| 14 | Rečica ob Savinji | 69.059 | 23.779 |  | 45.856 |
| 15 | Rogaška Slatina | 72.965 | 104.281 |  | 51.498 |
| 16 | Solčava | 33.986 | 12.597 |  | 78.863 |
| 17 | Sv.Trojica v Slov.Goricah | 37.484 | 22.739 |  | 90.000 |
| 18 | Sveti Tomaž | 138.249 | 13.964 |  | 150.000 |
| 19 | Šentjur | 30.925 | 191.467 |  | 331.657 |
| 20 | Šmarje pri Jelšah | 32.379 | 112.361 |  | 346.491 |
| 21 | Šoštanj | 24.505 | 87.390 |  | 433.187 |
| 22 | Tabor | 85.571 | 20.881 |  | 46.661 |
| 23 | Vitanje | 123.192 | 27.437 |  | 99.337 |
| 24 | Vojnik | 75.177 | 86.942 |  | 275.002 |
| 25 | Vransko | 144.253 | 30.489 |  | 77.851 |
|  |  |  |  |  |  |
|   |   |  |  |  | 6.887.421 |
|  |  |  |  | Državni delež \*\* : | 3.750.000 |

Opombe - veljajo za preglednice 1.1, 1.2, 1.3 in 1.4

\* informativen podatek zaradi ugotavljanja lastnega deleža občine. Uporabljen kot podatek pri ugotavljanju izpolnjevanja pogojev za možnost sofinanciranja obnove in izpolnjevanju pogodbenih obveznosti pred nakazilom sredstev. Izračunan iz podatkov primerne porabe, dohodnine in finančne izravnave občin za leto 2020 (vir: <https://www.gov.si/teme/financiranje-obcin/>): Tabela 4 – Izračun zneska PPi primerne porabe občin – leto 2020, stolpec 3;

\*\* »Ocenjena sredstva potrebna za obnovo« so ocenjena na podlagi projektantskih predračunov ali ocenjene vrednosti izhajajoč iz ocene škode, za obnovo objektov, za katere se predlaga sofinanciranje s strani državnega proračuna. Del sredstev bodo občine financirale z lastnimi viri, zato se ocenjuje potreben državni delež v višini iz preglednice, pri čemer se upošteva sofinanciranje prioritetnih obnov na posamezno občino.

Preglednica 1.2: Pregled predvidenih stroškov obnove za obnovo občinskih infrastrukturnih in drugih objektov ter za izvedbo geotehničnih ukrepov za zavarovanje stvari po **neurju s poplavami, močnim vetrom in točo med 2. in 4. julijem 2019**

|  |  |  |  |  |  |
| --- | --- | --- | --- | --- | --- |
| ZŠ | Občina | Ocena škode (obr. 5, plazovi) | 1,5% rezerva občin \* | Ocenjena presežna sredstva | Ocenjena sredstva potrebna za obnovo \*\* |
| 1 | Kamnik | 125.331 | 269.769 |  | 66.092 |
| 2 | Litija | 150.754 | 162.588 |  | 542.216 |
| 3 | Ljutomer | 36.355 | 113.085 |  | 985.000 |
| 4 | Mislinja | 362.205 | 49.619 | 97.990,64 | 310.889 |
|  |  |  |  |  |  |
|   |   |  |  |  | 1.904.197 |
|  |  |  |  | Državni delež \*\* : | 960.000 |

Preglednica 1.3: Pregled predvidenih stroškov obnove za obnovo občinskih infrastrukturnih in drugih objektov ter za izvedbo geotehničnih ukrepov za zavarovanje stvari po **neurjih s poplavami, močnim vetrom in točami 7. in 8. julija 2019**

|  |  |  |  |  |  |
| --- | --- | --- | --- | --- | --- |
| ZŠ | Občina | Ocena škode (obr. 5, plazovi) | 1,5% rezerva občin \* | Ocenjena presežna sredstva | Ocenjena sredstva potrebna za obnovo \*\* |
| 1 | Cirkulane | 148.196 | 28.735 |  | 306.042 |
| 2 | Črna na Koroškem | 34.406 | 38.277 |  | 462.000 |
| 3 | Dobje | 45.846 | 12.222 |  | 75.612 |
| 4 | Dobrna | 127.744 | 24.217 |  | 55.635 |
| 5 | Kozje | 43.421 | 42.367 |  | 485.200 |
| 6 | Majšperk | 107.433 | 48.367 |  | 64.643 |
| 7 | Makole | 94.492 | 25.490 |  | 55.295 |
| 8 | Mozirje | 60.592 | 42.170 |  | 115.967 |
| 9 | Ormož | 59.951 | 130.135 |  | 112.720 |
| 10 | Podčetrtek | 73.587 | 43.522 |  | 172.000 |
| 11 | Poljčane | 111.009 | 41.168 |  | 89.336 |
| 12 | Prevalje | 78.736 | 62.891 | 16.012,75 | 1.097.895 |
| 13 | Ptuj | 471.720 | 191.532 |  | 648.384 |
| 14 | Rečica ob Savinji | 31.404 | 23.779 |  | 163.184 |
| 15 | Rogaška Slatina | 239.254 | 104.281 |  | 150.190 |
| 16 | Rogatec | 183.174 | 32.951 | 41.333,89 | 200.424 |
| 17 | Slovenj Gradec | 284.278 | 161.212 |  | 75.758 |
| 18 | Starše | 10.489 | 39.065 |  | 28.086 |
| 19 | Šentjur | 59.667 | 191.467 |  | 254.503 |
| 20 | Šmarje pri Jelšah | 67.723 | 112.361 |  | 235.000 |
| 21 | Šoštanj | 10.520 | 87.390 |  | 334.242 |
| 22 | Tabor | 42.045 | 20.881 |  | 32.804 |
| 23 | Videm | 63.990 | 63.709 |  | 117.000 |
| 24 | Vojnik | 24.493 | 86.942 |  | 766.412 |
| 25 | Vransko | 102.352 | 30.489 |  | 97.548 |
| 26 | Zagorje ob Savi | 592.531 | 163.051 |  | 1.367.560 |
| 27 | Zavrč | 15.143 | 17.378 |  | 130.330 |
| 28 | Zreče | 34.993 | 63.675 |  | 66.514 |
|  |  |  |  |  |  |
|   |   |  |  |  | 7.760.284 |
|  |  |  |  | Državni delež \*\* : | 3.990.000 |

Preglednica 1.4: Pregled predvidenih stroškov obnove za obnovo občinskih infrastrukturnih in drugih objektov ter za izvedbo geotehničnih ukrepov za zavarovanje stvari po **neurjih s poplavami, močnim vetrom in točo med 24. in 26. avgustom 2019**

|  |  |  |  |  |  |
| --- | --- | --- | --- | --- | --- |
| ZŠ | Občina | Ocena škode (obr. 5, plazovi) | 1,5% rezerva občin \* | Ocenjena presežna sredstva | Ocenjena sredstva potrebna za obnovo \*\* |
| 1 | Črna na Koroškem | 22.730 | 38.277 |  | 621.000 |
| 2 | Gornji Grad | 13.713 | 31.464 |  | 13.713 |
| 3 | Kranjska Gora | 194.240 | 60.182 |  | 319.538 |
| 4 | Laško | 266.148 | 143.528 | 93.442,06 | 85.387 |
| 5 | Muta | 45.200 | 35.179 | 35.994,69 | 539.989 |
| 6 | Sevnica | 97.118 | 195.155 |  | 655.000 |
| 7 | Vuzenica | 91.982 | 29.024 |  | 91.819 |
|  |  |  |  |  |  |
|   |   |  |  |  | 2.326.446 |
|  |  |  |  | Državni delež \*\* : | 1.200.000 |

Z državnimi sredstvi se zagotovi čim večji delež kritja stroškov obnovitvenih del. Zato so ostali stroški: izdelava tehnične dokumentacije in ostali stroški gradnje (nadzori, varnostni načrt, koordinacija) ter DDV, strošek občine. Pri dodeljevanju presežnih sredstev se poleg uporabe enakih meril upošteva doba izvedbe in plačil nujnih del do konca leta 2019.

Višina potrebnih sredstev za obnovo objektov je ocenjena na podlagi elaboratov oz. predložene tehnične dokumentacije, ki jo je podala posamezna občina. Na podlagi dokumentacije in izvedenega razpisa za izvedbo del bo določena dejanska višina potrebnih sredstev za obnovo. Sredstva za odpravo posledic nesreče se dodelijo na podlagi vloge za dodelitev sredstev za odpravo posledic naravnih nesreč (Pravilnik o vsebini in obliki vloge za dodelitev sredstev za odpravo posledic naravnih nesreč, Uradni list RS št. 103/05) in izplačajo na podlagi pogodbe, kot določa zakon.

Nekatere občine so sporočile, da so oz. bodo sanacijo izvedele z lastnimi viri ali pa se niso odzvale na poziv za predložitev predlogov sanacije in tehnične dokumentacije. Občine, v katerih se ocena škode nanaša zgolj na manjša obnovitvena dela, ki sodijo v sklop rednega vzdrževanja lokalne infrastrukture, niso bile pozvane za predložitev dokumentacije.

V prilogi 1 so navedeni objekti lokalne infrastrukture, ki so predmet programa. Priloga 1 vsebuje tudi prioritetni seznam objektov, planiranih za izvedbo v letu 2020.

**3.1.2 Objekti v lasti oseb zasebnega prava**

Sredstva za odpravo posledic nesreče se dodelijo osebi zasebnega prava na podlagi vloge za dodelitev sredstev za odpravo posledic naravnih nesreč (Pravilnik o vsebini in obliki vloge za dodelitev sredstev za odpravo posledic naravnih nesreč, Uradni list RS št. 103/05) ter priloženih dokazil o izvedenih delih na objektu, ki so osnova za ugotavljanje potrebnih sredstev za obnovo.

Pred začetkom postopka dodelitve sredstev, se izvede predhodni ugotovitveni postopek, na način, da se obvesti lastnike stanovanj oz. stanovanjskih stavb, ki dosegajo zakonske pogoje, kot so:

* višina ocenjene škode na stavbi nad limitom (50 % povprečne ocenjene škode),
* stanovanje naseljeno na dan nesreče,

Za oškodovance, ki so zajeti v oceni škode, a ne izpolnjujejo navedenih zakonskih pogojev ali v roku 4 mesecev ne odgovorijo na obvestilo o možnosti dodelitve sredstev oz. v roku 12 mesecev po sprejetem programu ne vložijo predpisane vloge, se postopek dodelitve sredstev ne izvede.

Ministrstvo je pri pripravi programa razpolagalo s podatki iz ocene škode in podatki iz zbirk osebnih podatkov. Podatek o višini izplačane zavarovalnine za posamezen objekt, pridobitev soglasij med solastniki, podatke o osebnem računu oškodovanca in dokazila o izvedenih delih na objektu so pridobljeni v predhodnem postopku, ker jih v okviru javnih evidenc ni mogoče pridobiti. Na podlagi navedenih podatkov se izvede postopek dodelitve sredstev upravičencu.

S programom se zagotavlja ocenjena potrebna višina sredstev državnega proračuna za poškodovane objekte. S programom je določena izhodiščna višina potrebnih sredstev za obnovo, ki je izračunana iz ocene škode. Ob predložitvi dokazil o izvedeni obnovi, se posameznemu upravičencu sredstva dodelijo največ do upravičene višine, skladno z določili zakona.

V primerih, kjer bo v ugotovitvenem postopku na podlagi vloge ugotovljeno, da so potrebna sredstva za obnovo višja, kot je določeno s tem programom, bo ministrstvo pred dodelitvijo sredstev državnega proračuna, komisiji za odpravo posledic naravnih nesreč na stvareh, predlagalo v potrditev novo višino potrebnih sredstev za obnovo. Stroški obnove so lahko višji v primerih novo ugotovljenih dejstev v roku 6 mesecev po potrditvi ocene škode in v primerih, ko stroški obnove presežejo prvotno ocenjene stroške zaradi upoštevanja strokovne izvedbe obnove, upoštevajoč možnost ponovitve dogodka in preprečitve enakih poškodb (primer: uporaba in vgradnja odpornejših materialov od poškodovanih obstoječih) in zaradi upoštevanja DDV, ki v oceni škode ni zajet.

Ocenjena višina potrebnih sredstev za izvedbo delnega programa izhaja iz:

– ocenjene škode za posamezno vrsto objekta,

– analize in popisa posameznih elementov škode, ki zajema vgrajene dele stavbe predvsem omete, opleske, stavbno pohištvo, inštalacije in talne obloge pri poplavah in strešnike pri viharju,

– kalkulacijo povprečnih zavarovanih izplačanih premij, za povprečno stavbo,

– ocenjeno izvedbo del do izteka roka.

V programu so zajete stavbe v lasti oseb zasebnega prava, kjer sredstva za obnovo izhajajoč iz ocene škode presegajo limit :

Lastnik stanovanja ni upravičen do sredstev za odpravo posledic nesreče, če je višina sredstev, ki so potrebni za obnovo stanovanja, manjša od stroškov za novo gradnjo stanovanjskih prostorov, katerih površina je enaka 5 % neto tlorisne površine, stanovanja v obnovi ali manjša od 50 % povprečne višine sredstev izračunane iz povprečja škod.

Vrednost kvadratnega metra stanovanjske površine znaša 900,00 EUR/m2, kar pomeni, da bi kriterij 5 % neto tlorisne površine stanovanja za stanovanje z neto tlorisno površino 100m2, znašal 4.500,00 evrov. Ugodnejši kriterij za oškodovance je kriterij 50 % povprečne višine sredstev, izračunane iz povprečja škod po posameznih nesrečah in znaša :

* 1.400 evrov za močno neurje s poplavami in točo 22. in 23. junija 2019,
* 900 evrov za neurja s poplavami, močnim vetrom in točo med 2. in 4. julijem 2019,
* 2.800 evrov za neurja s poplavami, močnim vetrom in točami 7. in 8. julija 2019,
* 1.350 evrov za neurja s poplavami, močnim vetrom in točo med 24. in 26. avgustom 2019.

Upoštevajoč zakonska določila so v program vključene vse poškodovane stavbe, kjer je ocenjena višina sredstev, potrebnih za obnovo stavbe, večja od 50 % povprečne škode. Sredstva, vložena v obnovo stavbe, bo oškodovanec, ki bo vključen v program, v postopku dodeljevanja sredstev dokazoval z dokazili o izvedenih delih.

V sklop stavb v lasti oseb zasebnega prava, ki so bile na dan nesreče naseljene, sodijo tudi večstanovanjske stavbe, kjer se obnavlja skupne prostore.

Ocenjena višina potrebnih državnih sredstev za sofinanciranje obnove znaša skupno 650.000 evrov. Ocena izhaja iz višine škode nad limitom, ki predstavlja tudi skupno višino potrebnih sredstev za obnovo ter izkustveno pričakovan odziv oškodovancev na poziv k predložitvi dokazil o izvedbi obnovitvenih del, ki vložijo dokazila o obnovi na podlagi dejanskih zmožnosti.

V prilogi 2 so navedene posamezne stavbe, ki so predmet programa.

**3.1.2.1 Obnova posebnih objektov – kulturna dediščina**

V naravnih nesrečah v poletnih mesecih leta 2019, ki je prizadela del Slovenije, je bila evidentirana in ocenjena škoda tudi na posebnih objektih – kulturnih spomenikih ter kulturni dediščini.

Predmet obnove kot posebni objekti so po 21. členu zakona objekti in območja kulturne dediščine, ki imajo status kulturnega spomenika.

Predmet obnove kot posebni objekti po 21. členu zakona niso naslednji objekti in območja kulturne dediščine:

– posamezne stavbe, ki imajo status registrirane dediščine

– stavbe v območju registrirane dediščine (npr. stavbe v območju naselbinske dediščine, ki ni razglašena z aktom o razglasitvi za kulturni spomenik oziroma spomeniško območje)

Te stavbe ali nepremičnine so lahko predmet obnove po drugih določbah zakona.

Zaris kulturne dediščine je razviden iz Registra nepremične kulturne dediščine, ki ga v skladu s 67. členom Zakona o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551),
[8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131),  [32/16](http://www.uradni-list.si/1/objava.jsp?sop=2016-01-1367) in 21/18 – ZNOrg) vodi Ministrstvo za kulturo.

Na stavbah, ki imajo status posamičnega kulturnega spomenika, se bodo kot sanacijski konservatorski ukrepi za posebne objekte izvedla vsa potrebna gradbeno-obrtniška dela, s katerimi se bodo obnovili v naravni nesreči poškodovani deli objekta, ki je zavarovan kot posamični objekt.

**3.1.2.2 Objekti v lasti oseb zasebnega prava za izvajanje dejavnosti**

V okviru obnove poslovnih, poslovno stanovanjskih in gospodarskih objektov je v programu predvidena tudi obnova objektov, katerih lastniki oziroma solastniki so pravne osebe, kjer se državna pomoč dodeljuje v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24. 12. 2013; v nadaljnjem besedilu: Uredba Komisije (EU) št. 1407/2013).

Pogoji dodeljevanja de minimis pomoči v skladu z Uredbo Komisije (EU) št. 1407/2013:

1. Do de minimis pomoči niso upravičena podjetja iz **sektorjev**:

– ribištva in akvakulture,

– primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti,

– predelave in trženja kmetijskih proizvodov iz seznama v Prilogi I k Pogodbi v naslednjih primerih:

1. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,

II. če je pomoč pogojena s tem, da se delno ali v celoti prenese na primarne proizvajalce.

2. Pomoč ne bo namenjena **izvozu** oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

3. Pomoč ne bo pogojena s **prednostno rabo domačih proizvodov** pred uvoženimi;

4. Skupni znesek pomoči, dodeljen enotnemu podjetju, ne bo presegel **200.000,00 evra** v obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči
100.000,00 evra).

5. **»Enotno podjetje**« pomeni vsa podjetja, ki so med seboj najmanj v enem od naslednjih razmerij:

a) podjetje ima večino glasovalnih pravic delničarjev ali družbenikov drugega podjetja;

b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk a) do d) prvega pododstavka preko enega ali več drugih podjetij, prav tako veljajo za enotno podjetje.

6. Pomoč ne bo namenjena za **nabavo vozil** za prevoz tovora v podjetjih, ki opravljajo komercialni cestni tovorni prevoz.

7. Upošteva se **kumulacija pomoči**:

– pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči;

– pomoč de minimis, dodeljena v skladu z Uredbo Komisije (EU) št. 1407/2013, se lahko kumulira s pomočjo de minimis, dodeljeno v skladu z Uredbo Komisije (EU) št. 360/2012 do zgornje meje, določene v Uredbi 360/2012;

– pomoč de minimis, dodeljena v skladu z Uredbo Komisije (EU) št. 1407/2013, se lahko kumulira s pomočjo de minimis, dodeljeno v skladu z drugimi uredbami de minimis do ustrezne zgornje meje (200.000 oziroma 100.000 evrov).

8. Dajalec pomoči bo od prejemnika pomoči pred dodelitvijo sredstev pridobil pisno **izjavo** o:

– vseh drugih pomočeh de minimis, ki jih je podjetje prejelo na podlagi te ali drugih uredb de minimis v predhodnih dveh in v tekočem proračunskem letu;

– drugih že prejetih (ali zaprošenih) pomočeh za iste upravičene stroške

in zagotovil, da z dodeljenim zneskom pomoči de minimis ne bo presežena zgornja meja de minimis pomoči ter intenzivnosti pomoči po drugih predpisih.

9. Dajalec pomoči bo pisno **obvestil prejemnika**:

– da je pomoč dodeljena po pravilu de minimis v skladu z Uredbo Komisije (EU)
št. 1407/2013;

– o znesku de minimis pomoči.

10. Dajalec pomoči bo hranil **evidence** o individualni pomoči de minimis deset let od datuma dodelitve pomoči.

**3.1.3 Obnova objektov vodne infrastrukture**

Program odprave posledic nastale škode na objektih vodne infrastrukture je pripravljen na podlagi ocenjene škode na vodotokih zaradi posledic:

* močnega neurja s poplavami in točo 22. in 23. junija 2019 v višini 10.084.749,38 evrov,
* neurij s poplavami, močnim vetrom in točo med 2. in 4. julijem 2019 v višini 11.508.840,93 evrov,
* neurij s poplavami, močnim vetrom in točami 7. in 8. julija 2019v višini 12.096.254,35 evrov,
* neurij s poplavami, močnim vetrom in točo med 24. in 26. avgustom 2019 v višini 4.312.980,30 evrov.

Upoštevajoč realne možnosti proračuna Republike Slovenije v okviru rednega proračuna ni mogoče zagotoviti vseh sredstev za obnovo poškodovanih objektov. Daljše obdobje sanacije predstavlja preveliko tveganje upoštevajoč pogostost visokih voda in poplav, saj se v daljšem obdobju nesanirane poškodbe bistveno povečajo in načrtovanje ni realno. Predlagani program upošteva tudi trenutno stanje po poplavah in stopnjo ogroženosti po posameznih objektih, ki je na vodotokih različna. Temu primerno so podane prioritete. Program predvideva zagotovitev sredstev za vse štiri naravne nesreče v poletnem času leta 2019 v skupni višini 4.200.000 evrov.

Pregled ocenjenih potrebnih sredstev znaša dobrih 93% od skupnega zneska 4.500.000 evrov, kot jih predlaga Direkcija RS za vode po naravnih nesrečah poleti leta 2019 po sektorjih je podan v preglednicah 2.1, 2.2, 2.3 in 2.4.

Preglednica 2.1: Pregled potrebnih sredstev po sektorjih - močno neurje s poplavami in točo 22. in 23. junija 2019:

|  |  |  |
| --- | --- | --- |
|  | Sektor | Ocenjena višina potrebnih sredstev za obnovo |
| 1 | Sektor območja Drave | 336.775 |
| 2 | Sektor območja Savinje | 863.225 |
|  | SKUPAJ: | **1.200.000** |

Preglednica 2.2: Pregled potrebnih sredstev po sektorjih - neurja s poplavami, močnim vetrom in točo med 2. in 4. julijem 2019:

|  |  |  |
| --- | --- | --- |
|  | Sektor | Ocenjena višina potrebnih sredstev za obnovo |
| 1 | Sektor območja Drave | 251.877 |
| 2 | Sektor območja Savinje | 435.344 |
| 3 | Sektor območja Mure | 3.009 |
| 4 | Sektor območja zg. Save | 62.410 |
| 5 | Sektor območja sr. Save | 597.360 |
|  | SKUPAJ: | **1.350.000** |

Preglednica 2.3: Pregled potrebnih sredstev po sektorjih - neurja s poplavami, močnim vetrom in točami 7. in 8. julija 2019:

|  |  |  |
| --- | --- | --- |
|  | Sektor | Ocenjena višina potrebnih sredstev za obnovo |
| 1 | Sektor območja Drave | 239.755 |
| 2 | Sektor območja Savinje | 358.313 |
| 3 | Sektor območja Mure | 1.850 |
| 4 | Sektor območja zg. Save | 23.255 |
| 5 | Sektor območja sr. Save | 826.827 |
|  | SKUPAJ: | **1.450.000** |

Preglednica 2.4: Pregled potrebnih sredstev po sektorjih - neurja s poplavami, močnim vetrom in točo med 24. in 26. avgustom 2019:

|  |  |  |
| --- | --- | --- |
|  | Sektor | Ocenjena višina potrebnih sredstev za obnovo |
| 1 | Energetsko izkoriščanje sp. Save | 49.171 |
| 2 | Sektor območja Savinje | 149.744 |
| 3 | Sektor območja sp. Save | 77.406 |
| 4 | Sektor območja sr. Save | 7.178 |
| 5 | Sektor območja Drave | 216.501 |
|  | SKUPAJ: | **500.000** |

Prioritetno obnova v letu 2020 je se določi v višini predvidenih zagotovljenih sredstev in z vidika nujnih del, ki jih je v letu 2020 možno izvesti. Prednostno obnovo določi Direkcija RS za vode, glede na nujnost in možnost izvedbe del iz nabora objektov vodne infrastrukture, ki so predmet programa, je podan v prilogi 3.

Pregled posameznih objektov v prilogi 3 izhaja iz ocenjene višine potrebnih sredstev za obnovo posameznega navedenega objekta. Sanacijska dela se izvede na podlagi tehnične dokumentacije, upoštevajoč naravovarstvene smernice. Ocenjena višina potrebnih sredstev za obnovo znaša dobrih 93% od 4,5 milijona evrov, ki jih predlaga Direkcija RS za vode RS za izvedbo programa iz priloge 3.

Naravovarstvene smernice za sanacijski program so podane v prilogi 4. Pri izvedbi programa je treba smernice dosledno upoštevati.

V primeru, da so objekti vodne infrastrukture na območju, varovanem po predpisih s področja varstva kulturne dediščine, je pri izvedbi programa obvezno upoštevati tudi določbe predpisov s področja varstva kulturne dediščine (pridobitev kulturnovarstvenih pogojev in kulturnovarstvenega soglasja pristojne območne enote Zavoda za varstvo kulturne dediščine Slovenije).

* 1. ***Informacijska in strokovno tehnična podpora izvedbi ukrepov v pristojnosti Ministrstva za* *okolje in prostor***

V sklopu odprave posledic naravne nesreče je potrebno zagotoviti tudi sredstva za strokovno tehnično podporo, ki je nujna za izvedbo programa odprave posledic naravne nesreče. Ministrstvo za okolje in prostor je dolžno upravičencem za obnovo stvari zagotoviti svetovanje in pomoč pri načrtovanju in projektiranju ter finančni in gradbeni nadzor pri obnovi stvari. Financiranje teh nalog ministrstva gre v breme sredstev, zagotovljenih z zakonom, in predstavlja obdelavo dokumentacije o obnovi objektov v lasti oseb zasebnega prava, za katere je potrebno izvesti celoten ugotovitveni postopek o obnovi objekta ter upravni postopek od vložitve dokumentacije, dopolnjevanje dokumentacije, potrjevanje dokazil, priprave vlog do priprave upravnih aktov ter zagotavljanja komunikacijske informacijske in aplikativne podpore z arhiviranjem podatkov in arhiviranjem dostavljene tehnične dokumentacije. Potrebna sredstva za strokovno tehnične podpore so ocenjena v višini 150.000 evrov. Izvajalec informacijske in strokovno tehnične podpore bo izbran skladno z določili zakona o javnem naročanju.

* 1. ***Ocena višine sredstev po posameznih ukrepih odprave posledic naravne nesreče na stvareh z opredelitvijo dinamike zagotavljanja sredstev***

Program vsebuje prikaz ocenjene višine potrebnih sredstev državnega proračuna po posameznih ukrepih in s predlogom višine potrebnih sredstev po posameznih letih. V preglednici 3 je podan predlog razdelilnika sredstev državnega proračuna. Sredstva bi se v letu 2020 v povezavi z četrtim odstavkom 10. člena zakona lahko zagotavljala iz sredstev proračunske rezerve proračuna Republike Slovenije. Drugi viri, ki lahko nastopijo z letom 2020 in nadaljnjih letih obnove (predvidoma do konca leta 2023) so sredstva, ki se planirajo oz. zagotavljajo v okviru integralnih postavk in skladov Ministrstva za okolje in prostor v okviru sredstev za izvedbo ukrepov za obnovo stvari. Natančnejša opredelitev dinamike bo določena z letnim programom.

Na podlagi podatkov ocene škode, upoštevajoč projekcijo obsega lastnih sredstev občin, v višini 1,5% prihodkov posamezne prizadete občine, je pripravljen predlog zagotovitve sredstev državnega proračuna. Ravno tako je pri oceni škode upoštevan ocenjen obseg sredstev, potrebnih za izvedbo geotehničnih ukrepov za zavarovanje stvari.

Preglednica 3: Pregled potrebnih sredstev po ukrepih:

v evrih

|  |  |  |  |
| --- | --- | --- | --- |
| UKREP | Ocenjena višina potrebnih državnih sredstev | Višina prioritetno potrebnih sredstev državnega proračuna v letu 2020 | Razlika do ocenjene višine potrebnih sredstev državnega proračuna |
| Objekti v lasti oseb javnega prava oz. občinski infrastrukturni in javni objekti, izvedba geotehničnih ukrepov ter presežna sredstva | 9.900.000 | 1.920.000 | 7.980.000 |
| Obnova objektov v lasti oseb zasebnega prava vključno z posebnimi objekti-kulturni spomeniki  | 650.000 | 50.000 | 600.000 |
| Obnova objektov vodne infrastrukture | 4.200.000 | 1.500.000 | 2.700.000 |
| Informacijsko tehnična podpora za realizacijo | 150.000 | 30.000 | 120.000 |
| **SKUPAJ** | **14.900.000** | **3.500.000** | **11.400.000** |

Predloženi program predvideva diferencirano zagotovitev predvsem sredstev v obdobju 2020-2023. V letu 2020 predvsem izvedba najbolj prioritetnih obnovitvenih del.

Za obdobje po letu 2020 je podana ocenjena višina državnih sredstev, ki jih bo potrebno planirati oz. zagotoviti v posameznem letu, upoštevajoč realne možnosti izvedbe programa in ustrezno pripravljeno dokumentacijo za izvedbo obnove.

* 1. ***Nosilci posameznih nalog***

**3.4.1 Ministrstvo za okolje in prostor**

Skladno z določili 30. člena zakona je Ministrstvo za okolje in prostor pristojno za izvajanje obnove:

– stvari v lasti oseb javnega prava iz 18. člena zakona,

– objektov v lasti oseb zasebnega prava in

– za odpravo škode na objektih vodne infrastrukture.

Ministrstvo za okolje in prostor je upravičencem za obnovo stvari iz prejšnjega odstavka dolžno zagotoviti svetovanje in pomoč pri načrtovanju in projektiranju ter finančni in gradbeni nadzor pri obnovi stvari.

Pri sanaciji kulturnih spomenikov kot strokovna tehnična podpora sodeluje Zavod za varstvo kulturne dediščine Slovenije.

Financiranje teh nalog ministrstva gre v breme sredstev za odpravo posledic nesreč po zakonu.

Osebam zasebnega prava bodo sredstva dodeljena v ugotovitvenem postopku, skladno z določili zakona in po postopkih, opisanih v poglavju 3.1.2. Potencialne upravičence se obvesti o možnosti dodelitve sredstev pod pogoji in na način, kot ga določa zakon. Za enotni ter pregledni zajem potrebnih podatkov in soglasij potencialnim upravičencem Ministrstvo posreduje obvestilo in obrazce z delno predizpolnjenimi podatki, ki se nanašajo na poškodovano stavbo s prošnjo oz. predlogom, da jih izpolnijo. Ko prejmemo odgovor lastnika, se postopek dodelitve sredstev državnega proračuna lahko prične. Obrazci so priloženi v prilogi 5.

**3.4.2 Lokalne skupnosti**

Odprava posledic naravnih nesreč na objektih v lasti oseb javnega prava je sicer v pristojnosti Ministrstva za okolje in prostor, vendar je nosilec izvedbe načrtovanih ukrepov lokalna skupnost oziroma občina.

Sredstva državnega proračuna za obnovo objektov v lasti oseb javnega prava oziroma obnovo občinske infrastrukture in obnovo javnih objektov ter za izvedbo geotehničnih ukrepov za zavarovanje stvari so predmet obnove.

Posamezni občini lahko dodelijo sredstva največ do višine razpoložljivih sredstev za obnovo, na podlagi zahtevka, ki izhaja iz pogodbe med Ministrstvom za okolje in prostor in občino, katere sestavni del je vloga za dodelitev sredstev za obnovo objektov lokalne infrastrukture oz. javne stavbe, ki jo vloži občina Ministrstvu za okolje in prostor.